PATVIRTINTA

Jonavos ,,Neries“ pagrindinės mokyklos

direktorės 2021 m. rugpjūčio 31 d.

įsakymu Nr. V-133

(redakcija 2022 m. lapkričio 10 d.

įsakymas Nr. V-202)

**JONAVOS „NERIES“ PAGRINDINĖS MOKYKLOS**

**MOKINIŲ PASIEKIMŲ IR PAŽANGOS VERTINIMO TVARKOS APRAŠAS**

**I. BENDROSIOS NUOSTATOS**

1. Mokinių pasiekimų ir pažangos vertinimo tvarkos aprašas (toliau – Aprašas) parengtas vadovaujantis Lietuvos Respublikos švietimo įstatymu, Nuosekliojo mokymosi pagal bendrojo lavinimo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 (2012 m. gegužės 8 d. įsakymo Nr. V-766 redakcija; 2017 m. liepos 4 d. įsakymo Nr. V-556 pakeitimai, 2018 m. kovo 13 d. įsakymo Nr.V-242 pakeitimai), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl pradinio, pagrindinio ir vidurinio ugdymo programų aprašo patvirtinimo“ (2016 m. balandžio 14 d. įsakymo Nr. V-325 redakcija).
2. Aprašas reglamentuoja mokinių pasiekimų ir pažangos vertinimo tvarką Jonavos „Neries“ pagrindinėje mokykloje.

**II. MOKINIŲ PASIEKIMŲ IR PAŽANGOS VERTINIMO TIKSLAS IR UŽDAVINIAI**

1. Mokinių pasiekimų ir pažangos vertinimo tikslas – nustatyti mokinio individualių pasiekimų lygį ir pažangą, išsiaiškinti ugdymosi poreikius ir kartu su mokiniu priimti sprendimus dėl tolimesnio mokymosi žingsnių, mokiniui būtinos pagalbos.
2. Mokinių pasiekimų ir pažangos vertinimo uždaviniai:
   1. padėti mokiniui pažinti save, gebėti įsivertinti pasiekimus ir pažangą, kelti mokymosi tikslus;
   2. padėti mokytojui įvertinti mokinio daromą pažangą, individualizuojant ir diferencijuojant ugdymosi turinį, taikant įvairius mokymosi metodus ir būdus;
   3. teikti tėvams (globėjams) informaciją apie mokinio pasiekimus ir pažangą.

* 1. **VERTINIMO PRINCIPAI IR NUOSTATOS**

1. Vertinimo principai:
   1. pozityvumas ir konstruktyvumas – vertinama tai, ką mokinys jau išmoko, nurodomos spragos ir padedama jas ištaisyti;
   2. objektyvumas ir veiksmingumas – siekiama kuo didesnio vertinimo patikimumo (remiamasi išsilavinimo standartais, naudojami įvairūs vertinimo informacijos šaltiniai, taikomos modernios vertinimo metodikos). Vertinimas pritaikomas pagal mokinių poreikius ir galias, pasiekimus ir daromą pažangą;
   3. atvirumas ir skaidrumas – su mokiniais tariamasi dėl vertinimo kriterijų ir procedūrų, dalyko vertinimo sistema aptariama įvadinėje pamokoje;
   4. informatyvumas – taikomi šiuolaikiniai vertinimo informacijos tvarkymo ir pateikimo būdai (aplankas, aprašai, recenzijos, kompiuterinės priemonės). Pažymys naudojamas mokinių pasiekimų formaliajam įvertinimui, apskaitai pagrindinio ugdymo pakopoje. Pradinio ugdymo pakopoje taikomas ideografinis vertinimas. Apie mokinių pasiekimus, vertinimo kriterijus informuojami mokiniai, jų tėvai (globėjai).
2. Vertinimo nuostatos:
   1. vertinimas skirtas padėti mokytis;
   2. vertinama žinios ir supratimas, gebėjimai ir nuostatos.

**IV. MOKINIŲ PASIEKIMŲ IR PAŽANGOS VERTINIMAS**

* 1. Mokinių pažangos ir pasiekimų vertinimas grindžiamas mokiniams ir jų tėvams (globėjams) aiškiais, suprantamais kriterijais.
  2. Mokiniai žino kiekvieno dalyko vertinimo normas ir kriterijus. Mokytojo padedami mokosi vertinti ir įsivertinti pažangą bei pasiekimus.
  3. Mokytojas kuria mokinių pažangos bei pasiekimų vertinimo sistemą ir su ja supažindina mokinius per pirmąją mokslo metų dalyko pamoką. Planuoja ir atlieka pažangos ir pasiekimų vertinimą. Analizuoja ir koreguoja ugdymo turinį.
  4. Mokinių tėvai laiku gauna aiškią informaciją apie vaiko mokymąsi, pažangą bei pasiekimus. Kartu su mokytoju bei mokiniu dalyvauja stebint, fiksuojant pažangos pokyčius.
  5. Mokytojai, remdamiesi Bendrosiose programose pateiktais apibendrintais kokybiniais mokinių žinių, supratimo ir gebėjimų vertinimo aprašais, numato pasiekimų lygių: nepatenkinamo (1-3 balai), patenkinamo (4-5 balai), pagrindinio (6-8 balai), aukštesniojo (9-10 balų), vertinimo kriterijus.
  6. Mokytojai vertinimo planavimą aptaria su mokinių tėvais.
  7. Mokytojai mokinių pažangai, pasiekimams vertinti naudoja šiuos vertinimo tipus:
  8. **Formuojamasis vertinimas** – ugdymo proceso metu vykdomas nuolatinis vertinimas, kuris padeda numatyti mokymosi perspektyvą, pastiprinti daromą pažangą, skatina mokinius mokytis analizuoti esamus pasiekimus ar mokymosi spragas, sudaro galimybes mokiniams geranoriškai bendradarbiauti. Mokykla diegia ir vykdo individualios mokinio pažangos stebėjimo ir fiksavimo tvarką.
  9. **Diagnostinis vertinimas** – vertinimas, kuriuo išsiaiškinami mokinio pasiekimai ir tam tikru mokymosi metu padaryta pažanga baigus temą ar kurso dalį, kad būtų galima nustatyti tolesnio mokymosi galimybes, suteikti pagalbą įveikiant sunkumus.
  10. **Ideografinis vertinimas** – lyginami dabartiniai mokinio pasiekimai su ankstesniais, stebima ir vertinama daroma pažanga.
  11. **Kaupiamasis vertinimas** – informacijos apie mokinio mokymosi pažangą ir pasiekimus kaupimas.
  12. **Apibendrinamasis vertinimas** – vertinimas naudojamas baigus programą, kursą, modulį. Jo rezultatai formaliai patvirtina mokinio pasiekimus ugdymo programos pabaigoje.
  13. **Norminis vertinimas** – vertinimas, kuris sudaro galimybes palyginti mokinių pasiekimus.
  14. **Kriterinis vertinimas** – vertinimas, kurio pagrindas yra tam tikri kriterijai (pavyzdžiui, standartai), su kuriais lyginami mokinio pasiekimai.
  15. **Formalusis vertinimas** – vertinimas, kai skiriamos tam tikros užduotys, numatomas joms atlikti reikalingas laikas.
  16. **Neformalusis vertinimas –** vertinimas, kuris vyksta nuolat stebint, susidarant nuomonę, kalbantis, diskutuojant. Įvertinimas fiksuojamas mokytojo pasirinkta forma (ženklais, simboliais, individualiomis pastabomis ir kt.).

1. Mokinių mokymosi pasiekimai vertinami šiomis formomis:
   1. **Kontrolinis darbas** – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių. Per pusmetį rekomenduojama organizuoti ne mažiau kontrolinių darbų, negu konkrečiam dalykui skiriama savaitinių pamokų.
   2. **Atsiskaitymas žodžiu** – tai monologinis ar dialoginis vertinamas kalbėjimas, skiriamas patikrinti, kaip mokinys geba lietuvių ar užsienio kalba taisyklingai, argumentuotai, įtikinamai reikšti mintis.
   3. **Atsiskaitymas raštu** – tai darbas raštu iš ne daugiau kaip 2 pamokų medžiagos, kuriam skiriama 10-20 minučių.
   4. **Savarankiškas darbas** – tai atsiskaitymas raštu, organizuojamas iš vienos-dviejų pamokų medžiagos. Darbo tikslas – išsiaiškinti, kiek mokinys, naudodamasis įvairiais šaltiniais, mokymo(si) priemonėmis, geba įgytas žinias pritaikyti individualiai. Apie savarankišką darbą mokiniai iš anksto gali būti neinformuojami.
   5. **Namų darbai** – tai savarankiškas darbas, skiriamas žinioms ir įgūdžiams patikrinti arba įtvirtinti.
   6. **Rašinys, kūrybinis darbas** – tai darbai, rašomi 1-2 pamokas, skiriami mokinių žinioms ir kūrybiškumui patikrinti. Apie juos pranešama iš anksto.
   7. **Laboratoriniai-praktiniai darbai** – tai tikrinamieji darbai, trunkantys ne mažiau kaip 35 minutes, kurių metu tikrinami mokinių gebėjimai teorines žinias taikyti praktikoje.
   8. **Praktiniai-kūrybiniai darbai, trumpalaikiai projektai** – tai darbai, skiriami ugdyti mokinių gebėjimus teorines žinias pritaikyti praktikoje.

**V. 1-4 KLASIŲ MOKINIŲ PAŽANGOS IR PASIEKIMŲ VERTINIMAS**

1. Ugdymo(si) pažangos, pasiekimų vertinimas pradinėse klasėse grindžiamas individualios pažangos (ideografinio) vertinimo principu, derinant formalųjį ir neformalųjį vertinimą, nelyginama su kitų mokinių pasiekimais.
   1. Pradinių klasių mokinių vertinimo įrašų požymiai pateikiami lentelėje Nr. 1.

Lentelė Nr. 1. *Pradinių klasių mokinių vertinimas*

|  |  |  |
| --- | --- | --- |
| Įvertinimas  el. dienyne | Požymiai | Lygis |
| Puiku  (ypatingos pastangos) | Pats kreipia savo veiklą norima linkme; stengiasi išmėginti save, ieško naujų užduočių; savarankiškai atlieka užduotis, geba išsitaisyti klaidas; dirba kūrybiškai, randa reikiamą informaciją įvairiuose šaltiniuose; geba bendradarbiauti su draugais; imasi atsakomybės už savo ugdymąsi ir mokymąsi. | Aukštesnysis |
| Labai gerai  (didelės pastangos) | Geba motyvuoti savo veiklą;  užduotis dažniausiai atlieka be klaidų; dažnai stengiasi išmėginti save, ieško naujų užduočių; jaučia poreikį siekti geresnių rezultatų. | Aukštesnysis |
| Gerai, pakankamai gerai (pakankamos  pastangos) | Noriai atlieka užduotis; ieško naujų užduočių; stengiasi darbą atlikti iki galo; daro klaidų, bet geba jas ištaisyti; mokytojo padedamas randa reikiamą informaciją, supranta esmę, taiko žinias. | Pagrindinis |
| Patenkinamai (nenuoseklios pastangos) | Geba atlikti iki galo daugelį užduočių, tačiau ne visas tinkamai, dažnai reikalinga mokytojo pagalba; kartkartėmis reikia priminti apie užduotį. | Pagrindinis |
| Įvertinimas  el. dienyne | Požymiai | Lygis |
| Silpnai, labai silpnai (ribotos pastangos) | Tik keletą užduočių atlieka iki galo; kartais neatlieka užduoties arba atlieka nerūpestingai, vėliau nei kiti ir ne iki galo; dažnai klysta; žinių įsisavinimo lygis ir supratimas paviršutiniškas; reikalinga nuolatinė pagalba; menkai pasitiki savo jėgomis. | Patenkinamas |
| Nepatenkinamai | Žema mokymosi motyvacija. Negeba savarankiškai atlikti užduočių, reikalinga nuolatinė mokytojo pagalba. Mokinio ugdymosi pasiekimai nesiekia minimalaus pasiekimų lygio, nedaro pažangos. | Nepatenkinamas |

* 1. Mokinių pažangai, pasiekimams vertinti naudojamasapibendrinamasis vertinimas:
     1. Mokinio pusmečio pasiekimai vertinami apibendrinant mokinio padarytą pažangą per mokykloje nustatytą ugdymo laikotarpį (pusmetį). Mokytojas visą pusmetį stebi, fiksuoja mokinio pažangą, pasiekimus;
     2. Pusmečio pabaigoje elektroninio dienyno apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (aukštesnysis, pagrindinis, patenkinamas, nepasiekus patenkinamo lygio, įrašomas nepatenkinamas);
     3. Mokslo metų pabaigoje yra apibendrinami mokinių I-ojo ir II-ojo pusmečių pasiekimų rezultatai, nustatomas mokinių pasiekimų lygis ir sprendžiama dėl mokinio kėlimo į aukštesnę klasę;
     4. Dorinio ugdymo pasiekimai įrašomi atitinkamoje elektroninio dienyno skiltyje, nurodoma padaryta arba nepadaryta pažanga: „pp“ arba „np“;
     5. Dėl ligos ilgesnį laiką pamokų nelankę mokiniai yra konsultuojami mokytojų ir paskirtu laiku parašo pa(si)tikrinamąjį darbą;
     6. Mokiniai, nedalyvavę pamokoje, kai buvo rašomas pa(si)tikrinamasis darbas, privalo jį parašyti vėliau, mokytojo paskirtu laiku;
     7. Baigus pradinio ugdymo programą rengiamas pasiekimų ir pažangos vertinimo aprašas;
     8. Aptariami NMPP (diagnostinių (2 kl.), standartizuotų (4 kl.) testų) rezultatai.

**VI. 5-10 KLASIŲ MOKINIŲ PAŽANGOS IR PASIEKIMŲ VERTINIMAS**

1. Mokinių pasiekimams vertinti taikoma 10 balų vertinimo sistema arba įrašai ,,įsk“ ir ,,neįsk". (Lentelė Nr. 2)

Lentelė Nr. 2. *5-10 kl. mokinių vertinimas*

|  |  |  |  |
| --- | --- | --- | --- |
| Pasiekimų lygis | Trumpas apibūdinimas | Įvertinimas | |
| Aukštesnysis | puikiai | 10 (dešimt) | Įskaityta |
| labai gerai | 9 (devyni) |
| Pagrindinis | gerai | 8 (aštuoni) |
| pakankamai gerai | 7 (septyni) |
| vidutiniškai | 6 (šeši) |
| Patenkinamas | patenkinamai | 5 (penki) |
| pakankamai patenkinamai | 4 (keturi) |
| Nepatenkinamas | nepatenkinamai | 3 (trys) | Neįskaityta |
| blogai | 2 (du) |
| labai blogai | 1 (vienas) |

1. Bendri susitarimai dėl vertinimo.

Mokytojai, rašydami pažymį už darbą, kurio užduotys vertinamos taškais, vadovaujasi šia lentele:

|  |  |  |
| --- | --- | --- |
| Pasiekimų lygis | Teisingų atsakymų apimtis procentais | Įvertinimas/ pažymys |
| Aukštesnysis | 96 % - 100 % | 10 |
| 85 % - 95 % | 9 |
| Pagrindinis | 75 % - 84 % | 8 |
| 64 % - 74 % | 7 |
| 52 % - 63 % | 6 |
| Patenkinamas | 37 % - 51 % | 5 |
| 21 % - 36 % | 4 |
| Nepatenkinamas | 10 % - 20 % | 3 |
| 1 % - 9 % | 2 |
| 0 % |  |

1. Dorinio ugdymo (tikybos, etikos), žmogaus saugos, fizinio ugdymo specialiosios medicininės grupės mokinių pasiekimai ir pažanga pažymiais nevertinama, rašoma „įskaityta“ arba „neįskaityta“.
2. Mokinių pasirenkamųjų dalykų ir dalykų modulių, pilietiškumo pagrindų, ekonomikos, dailės, muzikos, technologijų, fizinio ugdymo pasiekimų ir pažangos vertinimą reglamentuoja mokyklos ugdymo planas.
3. Mokinio pasiekimai mokantis dalyko modulio programos įskaitomi į mokomojo dalyko įvertinimą (pagal susitarimą).
4. Pusmečių ir metiniai įvertinimai:
   1. Pasibaigus pusmečiui, skaičiuojamas pažymių aritmetinis vidurkis ir taikoma apvalinimo taisyklė (pvz.: 6,5 – 7; 6,42 – 6). Mokytojas atsižvelgia į rašto darbus, mokinio daromą pažangą. Metinis dalyko įvertinimas – I ir II pusmečių aritmetinis vidurkis, taikant apvalinimo taisyklę.
   2. Jei mokinys per visą ugdymo laikotarpį (pvz., pusmetį) neatliko visų vertinimo užduočių (pvz., kontrolinių darbų ir kt.) be pateisinamos priežasties, nepademonstravo pasiekimų, nurodytų ugdymo bendrosiose programose, mokinio dalyko pusmečio ar kito ugdymo laikotarpio pasiekimai prilyginami žemiausiam 10 balų sistemos įvertinimui – 1 (labai blogai). Jei mokinys neatliko visų vertinimo užduočių dėl svarbių, mokyklos vadovo pateisintų priežasčių (pvz., ligos), fiksuojamas įrašas „atleista“ (lentelė Nr. 3).
   3. Mokiniams, turintiems nepatenkinamą metinį įvertinimą, neatlikusiems socialinės pilietinės veiklos, Mokytojų tarybos sprendimu skiriami papildomi darbai.

Lentelė Nr. 3. *Pusmečių ir metinio įvertinimas*

|  |  |  |  |
| --- | --- | --- | --- |
| I pusmetis | II pusmetis | Metinis | Pastabos |
| 4 | 5 | 5 | Pažymių aritmetinis vidurkis |
| 5 | 4 | 5 | Pažymių aritmetinis vidurkis |
| 6 | 3 | 5 | Pažymių aritmetinis vidurkis |
| I pusmetis | II pusmetis | Metinis | Pastabos |
| 3 | 5 | 4 | Pažymių aritmetinis vidurkis |
| Atleistas  (dėl ligos) | 6 | Mokinys turi atsiskaityti už I pusmetį. | - |
| 6 | Atleistas  (dėl ligos) | Mokinys turi atsiskaityti už II pusmetį. | - |
| Įsk. | Įsk. | Įsk. |  |
| Neįsk. | Neįsk. | Neįsk. |  |
| Neįsk. | Įsk. | Įsk. |  |
| Įsk. | Neįsk. | Įsk. |  |
| Papildomas darbas - metinis įvertinimas. | | | |

1. Rašto darbus mokytojas privalo ištaisyti, įvertinti ir įrašyti pažymius į elektroninį dienyną ne vėliau kaip per 5 darbo dienas.
2. Mokytojas sistemingai vertina mokinių atliekamus klasės ir namų darbus.
3. Specialiųjų poreikių mokinių vertinimas:
   1. Specialiųjų ugdymosi poreikių mokiniai vertinami atsižvelgiant į jiems skirtų ugdymo programų ypatumus pagal nustatytus mokinio specialiuosius ugdymosi poreikius.
   2. Vertinimo kriterijai, būdai, formos parenkami individualiai, priklausomai nuo šių mokinių gebėjimų.
   3. Specialiųjų ugdymo(si) poreikių mokinių pažanga ir pasiekimai fiksuojami pasiekimų vertinimo lapuose (individualizuota ugdymo programa).
   4. Pradinių klasių mokinių, mokomų pagal individualizuotas programas, žinios, gebėjimai ir įgūdžiai vertinami „pp“ arba „np.

**VII. MOKINIŲ PASIEKIMŲ IR PAŽANGOS FIKSAVIMAS**

1. Mokinių pažangos ir pasiekimų vertinimas fiksuojamas elektroniniame dienyne, klasės ugdymo rezultatų suvestinėje, 4 klasės mokinio apraše, mokinio darbų aplanke ir kt.
2. Dalyko mokytojas (kontrolinio darbo, savarankiško darbo ir kt.) pažymius surašo per 5

darbo dienas.

1. Vertinimo dažnumas per pusmetį (rekomenduojamas):

* kai yra 1 savaitinė pamoka, mokinys turi būti įvertinamas ne mažiau kaip 3 kartus per pusmetį;
* 2 savaitinės pamokos – 6-7 kartus;
* 3 savaitinės pamokos – 7-9 kartus;
* 4 savaitinės pamokos – 10-12 kartų;
* 5 savaitinės pamokos – 10-14 kartų.

1. Mokytojai fiksuoja mokinių pažangą ir pasiekimus.
   1. Mokomojo dalyko mokytojas pildo klasės diagnostinių, pusmetinių ir metinių kontrolinių darbų suvestinę (1 priedas).
   2. Rekomenduojama po kiekvieno kontrolinio darbo skirti pamoką ar jos dalį kontrolinio darbo analizei, aptariant dažniausiai pasikartojančias klaidas.
   3. Mokiniams, gavusiems už kontrolinius darbus nepatenkinamus įvertinimus, leisti per 10 darbo dienų perrašyti kontrolinius darbus, įrašant į dienyną abu įvertinimus. Jei mokinys atsisako perrašyti kontrolinį darbą, apie tai informuoti tėvus/globėjus.
   4. Mokinys, neatlikęs mokytojo numatytos vertinamos užduoties (kontrolinio darbo ar kt.), turi atsiskaityti per penkias darbo dienas. Jeigu mokinys neatsiskaitė, jo pasiekimai prilyginami žemiausiam įvertinimui – 1.
   5. Mokiniai rašo/atlieka visų mokomųjų dalykų metinius kontrolinius darbus, testus ar kitus atsiskaitomuosius darbus; matematikos, lietuvių ir užsienio kalbos pusmečių kontrolinius darbus. Direktoriaus pavaduotoja ugdymui, suderinusi su dalykų mokytojais, sudaro pusmečių ir metinių atsiskaitomųjų darbų grafikus.
   6. Metiniai ir pusmečių kontroliniai darbai įsegami į mokinių asmeninės pažangos fiksavimo aplanką.
   7. Mokytojai atlieka metinių ir pusmečių kontrolinių darbų analizę, įvertindami mokinių pasiekimų lygmenį, sėkmes, nesėkmes. Rezultatai aptariami metodinėse grupėse.
   8. Kiekvienas mokytojas konsultacijų sąsiuviniuose žymi konsultuotus mokinius, temas, kuriomis buvo konsultuota, konsultacijos laiką.
2. Mokinių pažanga ir pasiekimai fiksuojami mokyklos dokumentuose.
   1. Rašomi I ir II pusmečio kontroliniai/atsiskaitomieji darbai (žr. 25.5). Jų rezultatai aptariami dalykų metodinėse grupėse ir teikiami pasiūlymai rengiant kitų mokslo metų ugdymo planus.
   2. 2, 4, 6, 8 klasių mokiniai mokslo metų pabaigoje dalyvauja Nacionaliniame mokinių pasiekimų patikrinime, o 10 kl. mokiniai – PUPP. Gauti rezultatai aptariami, analizuojami metodinėse grupėse, metodinėje taryboje, teikiami pasiūlymai rengiant ugdymo planus.
   3. Du kartus per mokslo metus (I, II pusmetį) atliekama 1-4, 5-10 kl. mokinių mokomųjų dalykų daromos pažangos ir pasiekimų analizė (atsakingi administracijos atstovai pagal kuruojamas sritis).

**VIII. SPECIALIOJO UGDYMO SKYRIAUS MOKINIŲ PAŽANGOS VERTINIMO IR ĮSIVERTINIMO TVARKA (PRIEDAS)**

1. Specialiojo skyriaus mokiniai mokomi pagal individualizuotas ugdymo programas. Mokinių pasiekimai vertinami atsižvelgiant į jų individualias programas ir nustatytus specialiuosius ugdymosi poreikius.
2. Specialiojo ugdymo skyriaus mokinių pažangos ir pasiekimų vertinimo tvarka pateikiama 2 priede.

**VIII. MOKINIŲ TĖVŲ INFORMAVIMAS APIE PASIEKIMŲ IR**

**PAŽANGOS VERTINIMĄ**

1. Mokinių mokymosi pasiekimaifiksuojami elektroniniame dienyne. Prisijungimai prie el. dienyno suteikiami tėvams, mokiniui pradėjus mokytis mokykloje.
2. Klasės vadovas organizuoja ne mažiau kaip 3 klasės tėvų susirinkimus per mokslo metus, kurių metu informuoja tėvus apie mokinių daromą pažangą bei pasiekimus, pasirinkta forma konsultuoja tėvus dėl edukacinės aplinkos.
3. Pagalbą mokiniui teikiantys specialistai (socialinis pedagogas, specialusis pedagogas, logopedas, psichologas) informuoja tėvus apie vaiko ugdymosi pokyčius žodžiu ar raštu.

**IX. BAIGIAMOSIOS NUOSTATOS**

1. Iš užsienio atvykęs asmuo priimamas mokytis pagal bendrą tvarką. Mokykla pagal turimą informaciją (pateiktus asmens patirtį ir pasiekimus įrodančius dokumentus, asmens amžių, pokalbius su mokiniu, jo tėvais/globėjais) mokinį priima mokytis į klasę, kurioje mokosi jo bendraamžiai arba į išlyginamąją klasę (grupę).
2. Priimant iš užsienio atvykusį asmenį, sudaromas mokinio individualaus ugdymo planas, teikiama reikalinga mokymosi pagalba.
3. Karantino, ekstremalios situacijos, ekstremalaus įvykio ar įvykio (ekstremali temperatūra, garsas, potvynis, pūga ir kt.), keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali vykti įprastai, organizuojamas nuotolinis mokymas (pagal mokykloje patvirtintą nuotolinio mokymo tvarką).
4. Mokinių, mokomų namuose, mokymosi pasiekimai vertinami vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405, ir mokykloje patvirtintais ugdymo planais:
   1. Jei mokinys, kuris besigydydamas namie, medicininės reabilitacijos ir sanatorinio gydymo sveikatos priežiūros įstaigoje, stacionarinėje asmens sveikatos priežiūros įstaigoje, teikiančioje medicinos pagalbą, teisės aktų nustatyta tvarka bent vienu ugdymo laikotarpiu kai kurių dalykų nesimokė, dalyko metinis įvertinimas fiksuojamas atsižvelgus į kitus turimus mokymosi pasiekimus.
5. Mokiniui, atvykusiam iš mokyklos, kurioje jo mokymosi pasiekimai buvo apibendrinami baigiantis trimestrui, pusmečių ir metiniai įvertinimai fiksuojami gavus tos mokyklos mokinio mokymosi pasiekimų pažymą, kurioje nurodomi mokinio dalykų įvertinimai baigiantis pusmečiui.
6. Jei ankstesnėje mokykloje, vadovaujantis ugdymo planu, dalyko trimestro ar pusmečio įvertinimas yra fiksuotas ne pažymiu, pusmečio ar metinis pažymys fiksuojamas iš šioje mokykloje įrašytų pažymių, atsižvelgus į įvertinimo įrašą (patenkinamas ar nepatenkinamas).
7. Mokinių pažangos ir pasiekimų vertinimo tvarka gali būti keičiama, atsižvelgiant į ugdymo proceso ir reglamentuojančių dokumentų pokyčius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_